CELEX: C2006/310/44
Language: da
Date: 2006-12-16 00:00:00
Title: Sag T-293/06: Sag anlagt den 19. oktober 2006 — NBC Fourth Realty mod KHIM

16.12.2006   
            
            
               DA
            
            
               Den Europæiske Unions Tidende
            
            
               C 310/23
            
         Sag anlagt den 19. oktober 2006 — NBC Fourth Realty mod KHIM
   (Sag T-293/06)
   (2006/C 310/44)
   Stævningen er affattet på engelsk
   Parter
   
      Sagsøger: NBC Fourth Realty Corp. (Las Vegas, USA) (ved solicitors A. Woodgate og A. Smith)
   
      Sagsøgt: Kontoret for Harmonisering i det Indre Marked (Varemærker og Design)
   
      De andre parter i sagen for appelkammeret: Miguel Isaias Regalado Pareja og Bibiana Pedrol trading as ROSELL (Alicante, Spanien)
   Sagsøgerens påstande
   
               —
            
            
               Den anfægtede afgørelse truffet den 5. juli 2006 af Første Appelkammer ved Kontoret for Harmonisering i det Indre Marked (Varemærker og Design) (sag R 397/2005-1) annulleres.
            
         
               —
            
            
               Harmoniseringskontoret tilpligtes at betale sagens omkostninger samt omkostningerne ved sagen for appelkammeret.
            
         Søgsmålsgrunde og væsentligste argumenter
   
      Ansøger om EF-varemærket: Miguel Isaias Regalado Pareja og Bibiana Pedrol trading as ROSELL.
   
      Det omhandlede EF-varemærke: EF-figurmærket PK MAX med krav på farven marineblå for varer og tjenesteydelser i klasse 3, 25 og 28 i sag R 397/2005-1.
   
      Indehaver af det i indsigelsessagen påberåbte varemærke eller tegn: NBC Fourth Realty Corp.
   
      Det i indsigelsessagen påberåbte varemærke eller tegn: De nationale ordmærker T.K. MAXX for varer og tjenesteydelser i klasse 35, EF-ordmærket T.K. MAX for varer og tjenesteydelser i klasse 3, 14, 18, 25, 28 og 35, såvel som ældre ikke-registrerede nationale ordmærker med samme navn, som i handelsmæssig sammenhæng er brugt i Irland, Det Forenede Kongerige og Nederlandene.
   
      Indsigelsesafdelingens afgørelse: Medhold i indsigelsen som helhed.
   
      Appelkammerets afgørelse: Klagen taget til følge og sagen hjemvist til Indsigelsesafdelingen vedrørende de øvrige indsigelsesgrunde.
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning (EF) nr. 40/94.
   Sagsøgeren har gjort gældende, at appelkammeret begik en retlig fejl, da det konkluderede, at der ikke var risiko for forveksling mellem det ældre varemærke og det anfægtede varemærke. Sagsøgeren har navnlig gjort gældende, at appelkammeret har anlagt en urigtig fortolkning af »forbrugeren« af de beskyttede tjenesteydelser, og at det samtidig foretog en åbenbar fejlvurdering af de visuelle, fonetiske og begrebsmæssige ligheder mellem de omtvistede varemærker. Endvidere påstås det, at appelkammeret ikke foretog en korrekt vurdering af den beskyttelse, det ældre varemærke nyder som følge af, at det er velkendt og/eller i sig selv har særpræg. Endelig har sagsøgeren gjort gældende, at appelkammeret med urette har tilføjet nye krav til bestemmelsen i artikel 8, stk. 1, litra b), i forordning nr. 40/94.